Document ID: 31996R0841

ΚΑΝΟΝΙΣΜΟΣ (ΕΚ) αριθ. 841/96 ΤΗΣ ΕΠΙΤΡΟΠΗΣ της 7ης Μαΐου 1996 για τροποποίηση του κανονισμού (ΕΚ) αριθ. 717/96 για τη θέσπιση έκτακτων μέτρων στήριξης της αγοράς βοείου κρέατος στο Βέλγιο, τη Γαλλία και τις Κάτω Χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, για την κοινή οργάνωση της αγοράς βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2417/95 της Επιτροπής (2), και ιδίως το άρθρο 23,
Εκτιμώντας:
ότι ο κανονισμός (ΕΚ) αριθ. 717/96 της Επιτροπής (3) προβλέπει έκτακτα μέτρα στήριξης της αγοράς βοείου κρέατος στο Βέλγιο, τη Γαλλία και τις Κάτω Χώρες, επιτρέποντας στα εν λόγω κράτη μέλη να αγοράζουν βοοειδή τα οποία έχουν ηλικία έξι μηνών ή κατώτερη στις 20 Μαρτίου 1996 και οι εν λόγω δαπάνες συγχρηματοδοτούνται από την Κοινότητα 7
ότι η πείρα απέδειξε ότι δεν είναι δυνατόν να καθοριστεί η ακριβής ημέρα του μήνα κατά τον οποίο γεννήθηκε το ζώο 7 ότι πρέπει, επομένως, να προβλεφθεί διάταξη που να επιτρέπει να λαμβάνουν πληρωμές σύμφωνα με τον κανονισμό ζώα τα οποία έχουν γεννηθεί κατά το μήνα Σεπτέμβριο 1995 7 ότι αυτό μπορεί να επιτευχθεί εάν επιτραπεί η αγορά βοοειδών τα οποία έχουν ηλικία έξι μηνών ή κατώτερη την 1η Μαρτίου 1996 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 1 του κανονισμού (ΕΚ) αριθ. 717/96 αντικαθίσταται από το ακόλουθο κείμενο:
«1. Οι αρμόδιες αρχές στο Βέλγιο, τη Γαλλία και τις Κάτω Χώρες εξουσιοδοτούνται να αγοράζουν όλα τα βοοειδή τα οποία έχουν γεννηθεί την ή μετά από την 1η Σεπτεμβρίου 1995 και βρίσκονται στις 20 Μαρτίου 1996 σε εκμετάλλευση που βρίσκεται στο έδαφος του Βελγίου, της Γαλλίας ή των Κάτω Χωρών, αντιστοίχως, και προσκομίζονται σε αυτές από οποιοδήποτε παραγωγό, ο οποίος μπορεί να αποδείξει ότι το ζώο είχε γεννηθεί στο Ηνωμένο Βασίλειο.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 11 Απριλίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαΐου 1996.

Labels: 3
18
17
6